PostgreSQL

Η PostgreSQL είναι μια σχεσιακή βάση δεδομένων ανοικτού κώδικα με πολλές δυνατότητες. Η ανάπτυξη της διαρκεί ήδη πάνω από δύο δεκαετίες και βασίζεται σε μια αποδεδειγμένα καλή αρχιτεκτονική η οποία έχει δημιουργήσει μια ισχυρή αντίληψη των χρηστών της γύρω από την αξιοπιστία, την ακεραιότητα δεδομένων και την ορθή λειτουργία.
Η PostgreSQL τρέχει σε όλα τα βασικά λειτουργικά συστήματα, στα οποία περιλαμβάνονται το Linux, το UNIX (AIX, BSD, HP-UX, SGI, IRIX, MAC OS X, Solaris, Tru64) και τα Windows. Είναι συμβατή με ACID, και συμπεριλαμβάνει τους περισσότερους SQL92 και SQL99 τύπους δεδομένων συμπεριλαμβανομένων INTEGER, NUMERIC, BOOLEAN, CHAR, VARCHAR, DATE, INTERVAL και TIMESTAMP. Επίσης υποστηρίζει αποθήκευση μεγάλων δυαδικών αντικειμένων (binary), όπως εικόνες, ήχοι ή βίντεο. Διαθέτει επίσης περιβάλλοντα προγραμματισμού για τις γλώσσες προγραμματισμού C, C++, Java, Perl, Python, Ruby, Tcl, και υποστήριξη για την πλατφόρμα .NET και το πρότυπο ODBC, ενώ περιλαμβάνει και εξαιρετικό εγχειρίδιο χρήσης.

Ιστορία

Η PostgreSQL προέρχεται από το πακέτο POSTGRES, το οποίο γράφτηκε στο Πανεπιστήμιο του Μπέρκλεϋ στην Καλιφόρνια των Η.Π.Α.. Αναπτύσσεται πάνω από δύο δεκαετίες και αποτελεί πλέον την πιο προχωρημένη βάση δεδομένων ανοιχτού κώδικα.

Σχέδιο POSTGRES

Το σχέδιο POSTGRES υπό την ηγεσία του καθηγητή Michael Stonebreaker ξεκίνησε να εφαρμόζεται το 1986. Η POSTGRES έχει αρκετά σημαντικές διανομές από τότε. Η πρώτη δοκιμαστική έκδοση του συστήματος παρουσιάστηκε το 1988 στο συνέδριο ACM-SIGMOD και κυκλοφόρησε σε μικρή ομάδα ατόμων τον Ιούνιο του 1989. Η POSTGRES χρησιμοποιήθηκε για την εφαρμογή ποικίλων εφαρμογών παραγωγής και έρευνας, όπως για παράδειγμα ένα οικονομικό σύστημα ανάλυσης δεδομένων, ένα πακέτο παρακολούθησης της απόδοσης ενός κινητήρα τζετ, βάση δεδομένων εντοπισμού αστεροειδή, μιας ιατρικής βάσης δεδομένων και μερικών συστημάτων γεωγραφικής πληροφορίας. Η POSTGRES χρησιμοποιήθηκε επίσης ως εργαλείο εκπαίδευσης σε ορισμένα πανεπιστήμια.

Postgres95

Το 1994 προστέθηκε διερμηνέας γλώσσας SQL από τους Andrew Yu και Jolly Chen. Υπό την ονομασία Postgres95 απελευθερώθηκε στο διαδίκτυο ως απόγονος ανοιχτού κώδικα του αρχικού κώδικα POSTGRES Berkeley. Ο κώδικας της Postgres95 αποτελούνταν από ANSI C και περιορίστηκε το μέγεθός του κατά 25% σε σχέση με τον κώδικα της POSTGRES. Πολλές εσωτερικές αλλαγές βελτίωσαν την αποδοτικότητα και την δυνατότητα συντήρησής της.

PostgreSQL

Το 1996 έγινε σαφές ότι η ονομασία Postgres95 δεν θα αντέξει με την πάροδο του χρόνου, γι' αυτό και επιλέχθηκε η ονομασία PostgreSQL ώστε να αντικατοπτρίσει την σχέση ανάμεσα στην αρχική POSTGRES και τις πιο πρόσφατες εκδόσεις με συμβατότητα SQL. Την ίδια χρονιά ορίστηκε η αρίθμηση των εκδόσεων να ξεκινά από το νούμερο 6.0, έτσι ώστε να συνεχίζεται από την αρίθμηση που ξεκίνησε από το αρχικό σχέδιο POSTGRES Berkeley.

Διαχείριση βάσης δεδομένων

Η Διαχείριση της βάσης δεδομένων γίνεται μέσω του εργαλείου pgAdmin αλλά και με την χρήση εφαρμογών τρίτων όπως PgAccess , PhpPgAdmin, WinSQL. Η Συγκεκριμένη υπηρεσία εγκαθίσταται ταυτόχρονα με την βάση δεδομένων και υποστηρίζεται σε πολλές πλατφόρμες υπολογιστών (Windows, MacOS X, Linux, Solaris, FreeBSD). 
Έχει σχεδιαστεί για να ικανοποιήσει τις ανάγκες των χρηστών , από απλό γράψιμο sql ερωτημάτων έως την ανάπτυξη πολύπλοκων βάσεων δεδομένων. Αρχικά είχε την ονομασία pgManager ενώ από το 1998 ξαναγράφηκε με νέα άδεια χρήσης με την σημερινή ονομασία pgAdmin. Είναι πλήρως γραμμένο στην γλώσσα προγραμματισμού C++ χρησιμοποιώντας τα wxWidgets ώστε να είναι συμβατό με τα κοινά λειτουργικά συστήματα όπως αναφέρθηκαν παραπάνω. Σήμερα είναι διαθέσιμο σε περισσότερες από δώδεκα γλώσσες. 
H Σύνδεση με την βάση δεδομένων επιτυγχάνεται επιλέγοντας το εικονίδιο “add a connection to a server”. Στην συνέχεια θα πρέπει να εισάγουμε όνομα χρήστη το οποίο είναι “postgre” καθώς και τον κωδικό πρόσβασης που επιλέξαμε κατά την διαδικασία εγκατάστασης. Επιπλέον η σύνδεση στο διακομιστή μπορεί να γίνει με την χρήση του πρωτοκόλλου TCP/IP ή την χρήση Unix Sockets και μπορεί να είναι κρυπτογραφημένη (SSL) για μέγιστη ασφάλεια.